Ribe, d. 24.02.2022

**Referat af**

**Bestyrelsesmøde for RAMS**

**torsdag d. 24. februar 2021 kl. 19.00**

**Ribe Stift, Korsbrødregade 7, 6760 Ribe**

Tilstede: Lise, Johannes, Renate, Nina, Erik, Poul Ivan, Lone, Thomas R. og Vibeke   
Afbud fra Doris, Thomas J., Anna Bodil, Morten og Ulla.

Dagsorden:

1. Velkomst

*Præsentationsrunde*

1. Godkendelse af dagsorden

*Dagsordenen godkendes*

*Vibeke skriver referat*

1. Konstituering af bestyrelsen - valg af formand, næstformand, kasserer, sekretær

*Lone, Erik og Poul Ivan modtager genvalg. Doris ønsker ikke genvalg*

*Formand: Lone genvælges*

*Næstformand: Erik genvælges*

*Kasserer: Poul Ivan genvælges*

*Sekretær: Vibeke vælges som referent*

1. Konstituering af Forretningsudvalg (FU)

*Lone, Erik og Poul Ivan fortsætter i FU*

1. Evaluering af RAMS’ 3-årige projektperiode (1/1-2019 – 31/12-2021)

- Herunder tilpasning af indsats så vel som organisation

*Til trods for Corona har vi kunnet gennemføre alle bestyrelsesmøder undtaget et enkelt i februar 2021. Der har været en god synergi i bestyrelsen med gode, konstruktive drøftelser på møderne.*

*Lone roser kontoret for godt og velfungerende samarbejde.*

*Undervisningsmaterialerne har generelt fået en opgradering igennem de seneste år og fremstår meget indbydende og af høj kvalitet.*

*Filmen, der blev produceret i 2020, hvor vi ikke kunne gennemføre salmesang i Ribe Domkirke, havde den fordel, at den kunne nå ud til flere skoler. Det kan muligvis være en af årsagerne til, at kontoret havde rekordmange bestillinger i sommeren 2021.*

*Det turnerende vægtæppe ”EsbjergEvangeliet” er meget populært og har været med til at gøre RAMS mere synlig ude i sognene.*

*Det har været et mål at udvikle RAMS og udbrede kendskabet til skoletjenesten. Nu er alle provstier i stiftet fulde medlemmer af RAMS, hvilket betyder, at alle skoler har adgang til materialer og tilbud.  
Der er desuden et meget velfungerende samarbejde med VAMS - Skoletjenesten i Varde Provsti.*

1. Vedtægtsændringer - se vedhæftede fil

*Ændring af §19. Da bestyrelsen ikke er beslutningsdygtige pga. afbud, sender Lone en mail ud til de fraværende medlemmer med ønske om en digital tilkendegivelse senest d. 4. marts.*

1. Godkendelse af regnskabet 2022

*Thomas gennemgår regnskabet.   
Der er pt. økonomi til at beholde det nuværende personale med 2,3 fuldtidsstillinger frem til udgangen af 2025. Der skal i løbet af de kommende år tages stilling til, om man vil skære ned på ansættelserne eller beholde den nuværende ansættelsesgrad på RAMS. Lise foreslår, at vi sender tilbud til biskoppen ang. aflønning af RAMS’ teolog. Vi ser tiden an, til Peter vender tilbage i sin stilling som teolog på RAMS pr. d. 1. august.*

*Johannes spørger, om det har været overvejet at dele kassebeholdningen ud over flere banker, så man undgår negative renter. Der er mange ubekendte i forhold til renteudviklingen, så det overvejes ikke i øjeblikket.*

*Regnskabet godkendes, men skal underskrives. Alle bestyrelsesmedlemmer modtager sandsynligvis i marts måned et link til digital underskrift via e-mail.*

1. Nyt fra FU

*APV gennemføres til foråret.*

*MUS-samtaler afholdes i juni måned.*

1. Nyt fra ”Hundehuset”

*Vibeke fortæller om salmesangsarrangementet 2021, som det, trods stigende coronasmitte på skolerne, lykkedes at gennemføre. Der var 4800 tilmeldte elever og temaet var gudsbilleder i mange afskygninger.  
Salmesang 2022 bliver en stærkt revideret udgave af materialet ”Skibet er ladet med…” fra 2018. Materialet består af de samme salmer, men strukturen er ændret og der er nye aktiviteter. Tekstmængden begrænses og i stedet bruges i højere grad lydfortællinger og små film.*

*Derudover planlægges følgende nye projekter til bestilling til skoleåret 22-23:*

*Fold en bibel - 1. - 3. klasse:  
Et projekt, der giver eleverne grundlæggende viden om Bibelen og dens oprindelse. Eleverne skal selv lave en foldebibel med billeder og ord, der giver overblik over bibelen.*

*Påskeprojekt 2. - 4. klasse:  
Projektet tager udgangspunkt i påsketraditioner og symboler og deres oprindelse. Den jødiske pesach kobles til den kristne påske. Til projektet skal eleverne bl.a. arbejde med fire malerier, der illustrerer påskedagene, og der produceres fire små film med Charlotte Thea Gade, præst i Treenighedskirken i Esbjerg, der fortæller om påskens begivenheder. Der er indlagt et kirkebesøg i projektet.*

*Emma og Viktor 3. - 4. klasse:  
Med udgangspunkt i skabelsen tager to børn på opdagelse i verden: Den sansede, videnskaben, menneskets indre (sind) og i samfundet. Der er indlagt et kirkebesøg i projektet.*

*På rejse med Grundtvig 4. - 6. klasse:  
I anledning af 150 året for Grundtvigs død samarbejder vi med andre skoletjenester om et projekt til mellemtrinnet om Grundtvigs indflydelse på folkekirken, folkestyret og folkeskolen. Der udarbejdes bl.a. en tegneserie til projektet. RAMS’ medarbejdere er medforfattere på projektet.*

1. Hvad skal RAMS tilbyde stiftets præster

*I sommeren 2021 var RAMS’ medarbejdere på tur til flere provstier, og der blev bl.a. spurgt til om der kunne sendes bogpakker med nye materialer til alle præster. Derudover får kontoret af og til efterspørgsler fra præster, som gerne vil have vores materialer. Argumentet er, at det kan være svært at være opsøgende i forhold til skolerne, hvis præsterne ikke har materialerne.*

*Dels vil det være en bekostelig affære at sende nye materialer til ca. 200 præster i hele stiftet. Dels vil RAMS gerne sikre, at materialerne bruges i forbindelse med skole/kirke-samarbejde og ikke til undervisning af konfirmander/minikonfirmander. Derfor foreslås følgende:*

* *Vi sender stadig det årlige salmesangsmateriale samt årskataloget til alle præster og menighedsråd*
* *Hjemmesiden optimeres med en fane særligt til præster indeholdende:*
* *Udførlige beskrivelser af alle materialer, der indeholder kirkebesøg*
* *Præstevejledninger med præcise beskrivelser af kirkebesøg*
* *Download af aktiviteter, elevark, filer mm. som kan/skal bruges i kirken*

1. ”Skal vi synge en salme?” - et aftenarrangement i november

*I forbindelse med ”Skal vi synge en salme? 2022” foreslår RAMS’ medarbejdere at provstiudvalg og menighedsråd inviteres til at deltage i et arrangement i Ribe Domkirke kl. 17.00 på en endnu ikke fastlagt dag i november måned. Forestillingen gennemspilles og der synges salmer på samme måde, som når skolerne deltager. RAMS’ medarbejdere finder dato for arrangementet efter aftale med domkirken og skuespillerne.  
I forbindelse med salmesangsarrangementet kan der evt. bydes på en forfriskning i sideskibet. Måske kunne stiftsrådet tænke sig at være værter ved et sådant arrangement. Lise og Poul Ivan kontakter stiftsrådet:*

* *Vil stiftsrådet stå for tilmelding, evt. via event.it eller billetfix.dk*
* *Vil stiftsrådet stå for en forfriskning i forbindelse med arrangementet?*
* *Hvem afholder udgifter til dette?*

1. Eventuelt
2. Nye mødedatoer fastlægges

* Torsdag d. 29. sept. 2022 i Landemodesalen

**OBS: Datoen ændres til onsdag d. 28. september 2022!**

* Onsdag d. 22. februar 2023
* Onsdag d. 27. september 2023

Referent: Vibeke Tietge